stanford-oval/wikipedia huggingface dataset:
גוג'וזאורוס

| גוג'וזאורוס |
| --- | --- |

תקופה
טריאס עליון 210–201.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: גוג'וזאורוס
מין:: Gojirasaurus quayi
שם מדעי
 Gojirasaurus ‏קרפנטר, 1997

גוג'וזאורוס (שם מדעי: Gojirasaurus; מילולית: "לטאת גודזילה") הוא סוג של דינוזאור קדום מקבוצת הצלופיזואידים שהתקיים באמריקה הצפונית של שלהי הטריאס שלפני 210 עד 201.3 מיליון שנה מזמננו. הסוג מכיל מין אחד – Gojirasaurus quayi, על שם מחוז קואיי (אנ') שבניו מקסיקו, בו התגלו הממצאים.
מאפיינים

הגוג'וזאורוס ידוע מתצורה בודדת שהשתמרה בניו מקסיקו באבן בוץ פחמנית והיא התגלתה ב-1994 בידי החוקר אדריאן האנט, אף שהוא ראה בממצאים אלה שרידים שמבוטלים מספק. עם זאת ב-1997 הסוג הוגדר מחדש בידי החוקר היפני קנת' קרפטנטר (אנ') על שם מפלצת הקאייג'ו היפנית (על פי ההגיה המקורית – "גודזירה"), זאת עקב המאובנים שהיו חריגים בגודלם ביחס לתקופתו של הדינוזאור.
ממצאיו של הדינוזאור כללו שרידי שיניים חדות ומשוננות, צלעות וחוליות ושרידי אגן ושוקיים ועצמות רגליים קטנות וללא גולגולת מלאה. מבנה הדינוזאור היה פרימיטיבי מאוד, דמה לזה של הצלופיזיים או של הדילופוזאוריים וכמה חוקרים סברו שלא היה כלל דינוזאור אלא קרוב של השובוזאוריים. עם זאת מחקר מ-2004 העריך שמבנה השוקיים והאגן מקביל לאלה של הצלופיזיס והוחלט להעבירו לקבוצת הצלופיזואידים הקדומה.
דינוזאור זה היה לצד הליליינשטרנוס אחד מהגדולים בבני קבוצתו והן בדינוזאורים הטורפים מהטריאס, כאשר הוא היה בעל שוקה באורך 469 מ"מ, ממנה מוצג שגודלו של הפרט הגיע לאורך 5.5 מטרים ולמשקל 150 עד 200 ק"ג, מה שאולי הפך אותו לטורף-על הדומה לדילופוזאורוס. מספר חוקרים רואים בממצאיו שרידים המעידים שפרט זה היה צעיר ואולי בבגרותו היה גדול עוד יותר.
הערות שוליים

↑  K. Carpenter, 1997, "A giant coelophysoid (Ceratosauria) theropod from the Upper Triassic of New Mexico, USA", Neues Jahrbuch für Geologie und Paläontologie, Abhandlungen 205 (#2): 189-208
↑  Strauss, Bob. "Gojirasaurus". About.com:Dinosaurs. Retrieved 17 January 2010.
ג'ף מקסטרוט

| --- | --- |
אין תמונה חופשית
 לידה:  15 במאי 1956 (בן 68) ספרינגפילד, ארצות הברית 
 מידע כללי
 מדינה:  ארצות הברית 
 ספורט
 ענף ספורט:  ברידג' 
 
ג'ף מקסטרוט (באנגלית: Jeffrey John (Jeff) Meckstroth‏; נולד ב-15 במאי 1956) הוא שחקן ברידג' מקצוען אמריקאי. הוא זכה באליפויות עולם לזוגות ולנבחרות כשחקן נבחרת ארצות הברית. הוא אחד מעשרה השחקנים היחידים בעולם שזכה ב-triple crown of bridge. triple crown of bridge הוא זכייה בשלושה סוגים של אליפויות עולם: Bermuda Bowl, אליפות העולם הפתוחה לזוגות ותחרות הנבחרות הפותחות באולימפיאדת משחקי המחשבה. נכון למאי 2016 דורג במקום החמישי בעולם בצבירת נקודות אמן. נכון לספטמבר 2017 הוא מדורג במקום ה-21 בעולם בצבירת נקודות אמן.
ביוגרפיה

ג'ף מקסטרוט נולד בספרינגפילד שבמדינת אוהיו בארצות הברית. הוא מתגורר בטמפה שבמדינת פלורידה. מקסטרוט משחק גולף בזמנו הפנוי. בצעירותו הצטיין בגולף ואפילו שקל קריירה מקצוענית בענף ספורט זה.
קריירת הברידג'

במשך כמה עשרות שנים שותפו הקבוע של מקסטרוט החל משנת 1974 הוא אריק רודוול, באנגלית: Jeff Meckstroth. הכינוי של הזוג הזה הוא "Meckwell" המורכב מתחילת שמו של ג'ף מקסטרוט ומסוף שמו של רודוול. זוג זה הוא אחד הזוגות המצליחים ביותר בהיסטוריה של הברידג'. שיטת ההכרזה שלהם היא שיטה הנקראת RM Precision. היא מבוססת על שיטת ההכרזה Precision עם שינויים והתאמות שפותחו על ידם. מקסטרוט ושותפו רודוול משחקים בקבוצה המקצוענית של ניק ניקל. קבוצה זו ייצגה פעמים רבות את ארצות הברית כנבחרת ארצות הברית.
קריירת הברידג' > ספריו

New Minor Forcing & Fourth Suit Forcing & Artificial (Louisville: Devyn Press, 1985), Championship Bridge no. 28 OCLC 30325706
Win the Bermuda Bowl With Me, Meckstroth and Marc Smith (Toronto: Master Point Press, 2001), ISBN 1-894154-33-9, 188 pp.
הישגים בולטים > הישגים בתחרויות > אליפויות עולם

זכה 8 פעמים במקום ראשון באליפות עולם. הישגים בולטים באליפויות עולם:
מקום ראשון באליפות העולם לנבחרות פתוחות Bermuda Bowl בשנים 1981, 1995, 2000, 2003 ו-2009. סיים במקום השני בשנים 1997 ו-2005.
מקום ראשון באולימפיאדה לנבחרות פתוחות 1988 בשנת 1992 סיים במקום השני.
מקום ראשון באליפות העולם הפתוחה לזוגות בשנת 1986
מקום ראשון באליפות העולם לזוגות מעורבים בשנת 2002
הישגים בולטים > הישגים בתחרויות > אליפויות צפון-אמריקה

מקסטרוט זכה 58 פעמים באליפויות ארצות הברית וצפון אמריקה לפי הפירוט הבא:
שבע זכיות במקום ראשון ב Vanderbilt Cup בשנים 1980, 1982, 1985, 2000, 2003, 2014 ו 2017 וארבע פעמים זכה במקום השני באותה תחרות בשנים 1979, 1991, 1996 ו-2002. תחרות זו היא אליפות ארצות הברית לקבוצות בשיטת נוק-אאוט.
שתים עשרה זכיות במקום הראשון בתחרות Spingold (תחרות קבוצות חזקה של התאגדות הברידג' האמריקאית בשיטת נוק-אאוט) בשנים: 1984, 1988, 1991, 1993, 1994, 1995, 1996, 1998, 1999, 2004, 2006 ו-2007. מקום שני בתחרות זו בשנים 1985, 1990, 2011 ו 2012.
תשע זכיות במקום ראשון ב Reisinger בשנים 1979, 1985, 1993, 1994, 1995, 2004, 2005, 2008 ו 2009. רייזינגר היא אליפות צפון אמריקה לקבוצות בשיטת חישוב Board A Match. בשנת 1980 סיים במקום השני בתחרות זו.
זכה פעמיים במקום הראשון באליפות לקבוצות סניורים בשיטת נוק-אאוט בשנים 2013 ו-2014. התחרות מיועדת לשחקנים מעל גיל 55. בשנת 2012 סיים במקום השני.
13 זכיות במקום ראשון ב Grand National Teams בשנים 1990, 1997, 1999, 2000, 2002, 2004, 2007, 2008, 2011, 2012, 2013, 2014 ו-2015. תחרות זו היא אליפות ארצות הברית לקבוצות בשיטת נוק-אאוט. בשנים 1994, 2003 ו-2005 סיים במקום השני.
שש זכיות במקום ראשון ב Jacoby Open Swiss Teams בשנים 1989, 1994, 2002, 2006, 2008 ו 2009. בשנת 2005 סיים במקום השני בתחרות זו.
פעמיים זכה במקום הראשון בתחרות Edgar Kaplan Blue Ribbon Pairs בשנים 1982, ו-2008.
מקום ראשון באליפות צפון-אמריקה לקבוצות פתוחות בשיטת Board A Match בשנים 1984 ו-2008. סיים במקום שני בתחרות זו בשנים 1998 ו-1999.
זכה פעם אחת במקום הראשון ב-Nail Life Master Open Pairs בשנת 1979. פעמיים זכה במקום השני בתחרות זו בשנים 1985 ו-1992.
זכה פעם אחת במקום הראשון ב-Rockwell Mixed Pairs בשנת 1980.
זכה פעמיים במקום הראשון ב-Silodor Open Pairs בשנים 1979 ו-1992.
מקום ראשון בתחרות Wernher Open Pairs בשנת 1999.
זכה 13 פעמים באליפויות ארצות הברית לקבוצות פתוחות. בשנים 1980, 1988, 1991, 1992, 1998, 2001, 2002, 2004, 2007, 2008, 2012, 2014 ו-2017. ארבע פעמים סיים במקום השני בשנים 1984, 1985, 1985 ו-1997. תחרות זו היא במשחקי מבחן לקביעת נבחרת ארצות הברית לאליפות העולם. שתי הקבוצות המסיימות במקום הראשון מייצגות את ארצות הברית.
מקום שני בתחרות von Zedtwitz Life Master Pairs בשנת 1983.
הישגים בולטים > תחרויות חשובות נוספות

זכה פעם אחת באליפות אירופה הפתוחה לזוגות בשנת 2003.
זכה פעמיים בתחרות הקבוצות Cavendish Invitational Teams בשנים 2000 ו-2003. סיים במקום השני בתחרות זו בשנת 2009.
זכה פעמיים בתחרות הזוגות הפתוחה Cavendish Invitational Pairs בשנים 2000 ו-2008. סיים במקום השני בשנת 1997.
בשנים 1995 ו-1996 זכה במקום ראשון בתחרות Macallan Invitational Pairs. זכה במקום שני בתחרות זו בשנת 1993.
זכה בשנת 2010 בתחרות ההזמנה לזוגות Buffett Cup
זכה בשנת 1994 במקום השני בתחרות ההזמנה לזוגות Cap Volmac World Top Invitational Pairs
הישגים בולטים > פרסים

שחקן העשור של איגוד הברידג' האמריקאי (ACBL) בעשור של 1990-1990 ובעשור של 2000–2009
ACBL Player of the Year בשנים 1992, 2004 ו-2009
Barry Crane Top 500 בשנים 1993, 1995, 2000, 2001, 2002, 2006, 2007 ו-2008
Mott-Smith Trophy בשנים 1979, 1980, 1985, 2000 ו-2009. זהו פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן באליפות צפון-אמריקה הנערכת באביב.
Fishbein Trophy בשנים 1996, 2004 ו-2007. זהו פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן באליפות צפון-אמריקה הנערכת בקיץ.
Herman Trophy בשנים 1980, 1982, 1995 ו-2004. זהו פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן באליפות צפון-אמריקה ובליגה האמריקאית הנערכות בסתו.
^ Goren Trophy בשנת 2009. פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן באליפות צפון-אמריקה ובליגה האמריקאית הנערכות בסתו. זהו אותו פרס הנקרא Herman Trophy ששמו שונה בשנת 2008 ל-Goren Trophy לזכרו של צ'ארלס גורן.
ACBL King of Bridge בשנת 1974. זהו פרס לתלמיד תיכון בגיל 17–18.
Le Bridgeur Award (Best Played Hand of the Year) 1998
IBPA Award (Best Played Hand of the Year) 1999
ראו גם

אדגר קפלן
אריק רודוול
זיא מחמוד
מייק לורנס
קיט וולסי
הערות שוליים

↑  WBF Open Ranking ( by MPs ) WBF
↑  2016 USBC NICKELL TEAM: Nickell-Katz, Levin-Weinstein, Meckstroth-Rodwell USBF
↑  2016 CKELL TEAM - Nickell-Freeman, Meckstroth-Rodwell, Hamman-Compton - BYE to QUARTERFINAL USBF
↑  The Bermuda Bowl WBF
↑  נכון ל-17 באוקטובר 2017 NABC Winners Manderbilt Knockout Teams: ACBL
↑  נכון ל-14 באוקטובר 2017 NABC Winners Spingold Master Knockout Teams ACBL
↑  NABC Winners Reisinger Board-a-Match Teams ACBL
↑  Baze Senior Knockout Teams ACBL
↑  Grand National Teams Championship ACBL
↑  נכון ל-20 באוקטובר 2017 NABC Winners Jacoby Open Swiss ACBL
↑  נכון ל-12 באוקטובר 2017 NABC Winners Kaplan Blue Ribbon Pairs ACBL
↑  נכון ל-12 באוקטובר 2017 NABC Winners Mitchell Open Board-a-Match Teams Pairs ACBL
↑  נכון ל-12 באוקטובר 2017 NABC Winners Nail Life Master Pairs Pairs ACBL
↑  נכון ל-12 באוקטובר 2017 NABC Winners Rockwell Mixed Pairs ACBL
↑  נכון ל-14 באוקטובר 2017 NABC Winners RSilodor Open Pairs ACBL
↑  נכון ל-17 באוקטובר 2017 NABC Wernher Open Pairs ACBL
↑  נכון ל-20 באוקטובר 2017 NABC Winners von Zedtwitz Life Master Pairs ACBL
| --- | --- |
בקרת זהויות :  ISNI: 0000 0000 7648 7979  VIAF: 106258637   WorldCat (עם VIAF): 106258637
גרין פארק

| --- | --- |

 נתונים ומידות
 שטח:  20.88 הקטאר
 מיקום
 מדינה:  הממלכה המאוחדת הממלכה המאוחדת
 מיקום:  הסיטי של וסטמינסטר 
 קואורדינטות:  51°30′15″N 0°08′37″W﻿ / ﻿51.504166666667°N 0.14361111111111°W﻿ / 51.504166666667; -0.14361111111111
 אתר הבית
  (למפת לונדון מוגדלת) קנט סארי ברקשייר בקינגהאם הרטפורדשייר אסקסגרין פארק(למפת לונדון רגילה) קנט סארי בר. בקי. הרטפורדשייר אסקסגרין פארק(למפת הסיטי של וסטמינסטר רגילה) הפרלמנט הבריטיגרין פארק(למפת הסיטי של וסטמינסטר מוגדלת) הפרלמנט הבריטיגרין פארק
 
מפת הפארק (משמאל) ופארק סנט ג'יימס (מימין) משנת 1833.
גרין פארק בלונדון
גרין פארק (באנגלית: Green Park, בתרגום לעברית: פארק ירוק) הוא אחד מהגנים המלכותיים של לונדון. פארק גרין נמצא בין הייד פארק לבין פארק סנט ג'יימס. בניגוד לפארקים האחרים בלונדון, אין בפארק זה פסלים, אגמים או מזרקות. הפארק הוא אזור מיוער הסובב את דרך קונסטיטושן ("דרך הבריאות" - על שם הצעדות שנהג המלך לעשות בפארק מדי בוקר) המובילה לארמון בקינגהאם.
היסטוריה

במקור שימש אזור זה מקום קבורה למצורעים שנפטרו בבית החולים סנט ג'יימס שעמד בסמוך. הפארק תוחם לראשונה במאה ה-16 על ידי הנרי השמיני. באותה עת היה האזור חלק מאחוזת משפחת פולטני (Poulteney). בשנת 1688, עת שהאזור כונה שדה סנדפיט (Sandpit Field), הועבר האזור לחזקת המלך (באותה עת המלך צ'ארלס השני), והשטח הפך לפארק מלכותי. צ'ארלס הורה על בניית השבילים בגן, והשתמש בו לצייד איילים.
כמו כן המלך הורה על בניית בית קרח על מנת לספק קרח לארמונות המלכותיים שהיו בסמוך.
לאחר שרעיית המלך ראתה את המלך קוטף פרחים לפילגשו, הורתה בצו מלכותי לעקור את כל הפרחים מהפארק, ומאז, בהתאם לצו זה, לא נשתלים בפארק פרחים.
במהלך שלהי המאה ה-18 והמאה ה-19 היה הפארק אתר של הפרחת כדורים פורחים ושל מופעי זיקוקים. בשנת 1749 הלחין גאורג פרידריך הנדל את היצירה "מוזיקה עבור מופע זיקוקים מלכותי" עבור זיקוקים שהופרחו בפארק.
גיפוסקואה באסקט

| --- | --- |

 מידע כללי
 תאריך ייסוד:  2001 
 מדינה:  ספרד 
 אולם ביתי:  פולידפורטיבו מוניסיפל חוסה אנטוניו גאסקה
 ליגה:  ליגת המשנה הספרדית בכדורסל 
 www.gipuzkoabasket.com
 
גיפוסקואה באסקט (בבסקית: Gipuzkoa Basket), הוא מועדון כדורסל ספרדי מסן סבסטיאן, מחוז גיפוסקואה, חבל הבסקים, המשחק בליגת ה-LEB Oro, הליגה השנייה במבנה ליגות הכדורסל בספרד.
היסטוריה

גיפוסקואה החלה להתחרות ב-LEB 2, הליגה השלישית, בעונת 2001/02. לאחר עונה ראשונה בה סיימה במקום ה-11 מתוך 16 קבוצות היא הפסיקה את פעילותה עד 2004, אז חזרה ל-LEB 2.
בעונת 2004/05 הודחה גיפוסקואה, על אף שסיימה במקום השני בעונה הסדירה, ברבע גמר פלייאוף העלייה על ידי סיודד דה לה לגונה. למרות ההדחה עלה המועדון לליגה השנייה לאחר שקנה את הרישיון של אלגסיראס.
כעבור עונה אחת בלבד עלתה הקבוצה לליגת ה-ACB, הליגה הראשונה. הקבוצה סיימה את העונה הסדירה במקום השישי אך ביצעה פלייאוף מושלם (7–0) כדי לזכות בליגה.
עונת 2006/07 לא הייתה טובה למועדון, שלא הצליח להישאר בליגה הבכירה לאחר שניצח רק שמונה מתוך 34 המשחקים. המאמן פורפיריו פיסאק סיים את תקופתו במועדון לאחר שני עליות ליגה רצופות.
למרות הכישלון חזרה גיפוסקואה, הפעם עם פאבלו לאסו כמאמן, ל-ACB לאחר ניצחון על טנריפה בגמר פלייאוף העלייה 81–76.
הקדנציה השנייה של גיפוסקואה בליגת ה-ACB הייתה הרבה יותר טובה. החל מעונת 2008/09 סיימה הקבוצה בחצי התחתון של הטבלה, אך לא הייתה קרובה לירידת ליגה. עונת 2011/12, שלפניה עבר לאסו לריאל מדריד, הייתה הטובה בתולדות המועדון, שסיים במקום החמישי והעפיל לגביע המלך, בו הודח ברבע הגמר על ידי קאחה לבורל ויטוריה, ולפלייאוף, בו הפסיד ברבע הגמר לוולנסיה.
קיצוץ דרסטי במענק הציבורי למועדון אילץ את גיפוסקואה לוותר על השתתפותה ביורוקאפ. מ-2012 עד 2016 חלה ירידה בביצועי המועדון, שירד ל-LEB Oro לאחר ארבע שנים, בשתיים מהן ניצל מירידה רק מפני שהעולות מהליגה השנייה לא עמדו בדרישות לעלייה.
ביולי 2016, לאחר שסיימה במקום האחרון וניצחה 7 משחקים בלבד בעונת 2015/16, ירדה הקבוצה ל-LEB Oro. בעונתה השלישית בהיסטוריה בלבד בליגה השנייה עלתה הקבוצה שוב לליגה הבכירה לאחר שזכתה באליפות.
שנתיים לאחר העלייה ירדה גיפוסקואה שוב ל-LEB Oro. בעונת 2019/20 זכה המועדון בגביע נסיכת אסטוריאס, לאחר ניצחון על ואיאדוליד, וחזר ל-ACB לאחר שסיים במקום השני. בעונה הבאה סיימה הקבוצה במקום ה-19 וירדה ליגה. בעונת 2021/22 סיימה הקבוצה במקום ה-11 ולראשונה המשיכה לשתי עונות רצופות בליגת המשנה.
עונה אחר עונה

| עונה | רמה | ליגה | מקום | נ'–ה' | גביע | גביע |
| --- | --- | --- | --- | --- | --- | --- |
| 2001/02 | 3 | LEB 2 | 11 | 13–17 |  |  |
2002–04: לא השתתפה באף תחרות
| 2004/05 | 3 | LEB 2 | 5 | 23–12 | גביע LEB 2 | חצי גמר |
| 2005/06 | 2 | LEB | 1 | 26–15 |  |  |
| 2006/07 | 1 | ACB | 18 | 8–26 |  |  |
| 2007/08 | 2 | LEB Oro | 2 | 28–10 | גביע נסיך אסטוריאס | חצי גמר |
| 2008/09 | 1 | ACB | 12 | 11–21 |  |  |
| 2009/10 | 1 | ACB | 14 | 13–21 |  |  |
| 2010/11 | 1 | ACB | 14 | 12–22 |  |  |
| 2011/12 | 1 | ACB | 5 | 20–17 | גביע המלך | רבע גמר |
| 2012/13 | 1 | ACB | 17 | 8–26 |  |  |
| 2013/14 | 1 | ACB | 10 | 16–18 |  |  |
| 2014/15 | 1 | ACB | 17 | 10–24 |  |  |
| 2015/16 | 1 | ACB | 18 | 7–27 |  |  |
| 2016/17 | 2 | LEB Oro | 1 | 25–9 |  |  |
| 2017/18 | 1 | ACB | 13 | 13–21 |  |  |
| 2018/19 | 1 | ACB | 17 | 10–24 |  |  |
| 2019/20 | 2 | LEB Oro | 2 | 18–6 | גביע הנסיכה | זכייה |
| 2020/21 | 1 | ACB | 19 | 7–29 |  |  |
| 2021/22 | 2 | LEB Oro | 11 | 17–17 |  |  |
| 2022/23 | 2 | LEB Oro | 5 | 22–17 |  |  |
תארים

הליגה הספרדית השנייה בכדורסל (3)
2006, 2017, 2020
סגנות (1): 2008
גביע נסיכת אסטוריאס (1)
2020
שחקנים ומאמנים בולטים

ספרד דניאל דיאס
ברזיל ראול נטו
גאורגיה ניקולוז צכיטישווילי
ניגריה קני אדלקה
הממלכה המאוחדת אנדרו לורנס
ארצות הברית דווין סמית'
ספרד פאבלו לאסו
ארגנטינה מרסלו ניקולה
הערות שוליים

↑  "Bruesa GBC temporada 2005/06 – Un 0 – 7 que vale un ascenso". Falso9sports.com (בספרדית). 14 בינואר 2015. נבדק ב-15 ביולי 2016. {{cite web}}:  (עזרה)
↑  "El Bruesa vuelve a la ACB un año después". מארקה (בספרדית). 1 ביוני 2008. נבדק ב-2024-01-19. {{cite web}}:  (עזרה)
↑  "Renuncia a jugar la Eurocup". Gara (בספרדית). 28 ביולי 2016. נבדק ב-2024-01-19. {{cite web}}:  (עזרה)
↑  קנתה את מקום ה-LEB של אלגסיראס
1 2  נשארה ב-ACB לאחר שפורד בורגוס לא עמדה בדרישות הליגה
1 2  העונה קוצרה בעקבות מגפת הקורונה בספרד
| --- | --- |
בקרת זהויות :  VIAF: 169220449   WorldCat (עם VIAF): 169220449
גראן קנריה (כדורסל)

ההיכל הביתי אינסולר
מועדון הכדורסל גראן קנריה (בספרדית: Club Baloncesto Gran Canaria) היא קבוצת כדורסל ספרדית מהעיר לאס פאלמאס דה גראן קנריה באי גראן קנריה שבאיים הקנריים, המתמודדת בליגת העל הספרדית בכדורסל וביורוקאפ.
היסטוריה

המועדון נוסד בשנת 1963 כמועדון נוער בלבד ששימש את בני הנוער באי, אך לאחר שנים מועטות הוקמה קבוצת כדורסל בוגרים למועדון. המועדון החדש החל להתחרות במסגרת הספרדית המקצוענית ותוך שנים מספר העפיל לליגה הראשונה. מאז, המועדון התנדנד בין הליגות הבכירות בספרד.
משנות ה-90 המאוחרות המועדון תקע יתד בליגה הראשונה ונחשב עד היום לאחד המועדונים הוותיקים בליגה. הישג השיא שלו בליגה היה המקום השישי בעונת 2006/2007, אשר הבטיח למועדון השתתפות בגביע יול"ב בעונת 2007/2008, אולם המועדון לא נחל הצלחה במפעל זה.
עד 2014, השלב הגבוה ביותר אליו הגיעה הקבוצה במסגרת האירופאית הוא רבע גמר היורוקאפ (2010) בו הודחה על ידי קבוצת פאנליניוס מיוון. בשנת 2015 העפילה הקבוצה לגמר היורוקאפ אך הפסידה לחימקי מוסקבה הרוסית.
בין חברי הקבוצה נמנה השחקן הישראלי גל מקל.
אולם הבית של המועדון הוא גראן קנריה ארנה המכיל 11,500 מקומות ישיבה וממוקם בעיר לאס פאלמס.
בעונת 2022/2023 זכתה הקבוצה ביורוקאפ לאחר שניצחה את טלקום אנקרה.
תארים והישגים

הגביע הספרדי :
גמר: 2016
חצי גמר: 2005, 2018
יורוקאפ :
זכייה: 2023
סגנית: 2015
רבע גמר: 2010
הסופר קאפ הספרדי
זכייה: 2016
גאורגיוס, נסיך יוון ודנמרק

גאורגיוס, נסיך יוון ודנמרק (ביוונית: Πρίγκιπας Γεώργιος της Ελλάδας; ‏24 ביוני 1869 – 25 בנובמבר 1957), היה נסיך יווני, בנו של גאורגיוס הראשון, מלך היוונים, אשר שירת כנציב העליון של מדינת כרתים.
ביוגרפיה

גאורגיוס נולד באתונה ב-24 ביוני 1869, לגאורגיוס הראשון, מלך היוונים ולאולגה קונסטנטינובנה, הנסיכה הגדולה של רוסיה, בתם של קונסטנטין ניקולאייביץ', הנסיך הגדול של רוסיה ואלכסנדרה, נסיכת סקסוניה-אלטנבורג.
בשנת 1883 נשלח גאורגיוס לדנמרק לשרת בצי המלכותי הדני, וחי בארמון ברנסטורף ליד קופנהגן יחד עם דודו ולדמר, נסיך דנמרק, שהיה אדמירל בצי הדני. גאורגיוס הרגיש שאביו זנח אותו בהזדמנות זו, ומאוחר יותר תיאר לארוסתו את הקשר העמוק שפיתח לדודו מאותו יום ואילך. בשנת 1891 ליווה גאורגיוס את דודנו ניקולאי אלכסנדרוביץ', הצארביץ' של רוסיה במהלך ביקורו באסיה, ואף הציל אותו מניסיון התנקשות ביפן. בשנת 1896 היה גאורגיוס אחראי יחד עם אחיו קונסטנטינוס וניקולאס בארגון אולימפיאדת אתונה, והוא כיהן כנשיא ועדת המשנה לספורט ימי.
אף שרוב יוון המודרנית הייתה עצמאית מאז שנות ה-20 של המאה ה-19, נותרה כרתים בידי האימפריה העות'מאנית. במהלך המאה ה-19, היו מרידות והפגנות רבות על האי, ובשנת 1897 הגיע כוח יווני על מנת לספח את האי. בשנת 1898 גורשו מהאי החיילים העות'מאנים והוקמה ממשלה לאומית, אשר הייתה כפופה באופן רשמי לשלטון העות'מאני. גאורגיוס, שעוד לא מלאו לו 30 שנה, נעשה לנציב העליון, ואספה מוסלמית-נוצרית משותפת נבחרה כאספה הלאומית, אולם צעד זה עוד לא סיפק את הלאומנים בכרתים.
אלפתריוס וניזלוס היה מנהיג התנועה לאיחוד כרתים עם יוון. הוא נלחם במרידות הקודמות, וכעת היה חבר באספה הכללית, ואף מונה כשר המשפטים לצד גאורגיוס. עד מהרה נוצרה מתיחות בין השניים, משום שגאורגיוס אשר היה מלוכני נלהב, דגל בשלטון אבסולוטי, בעוד שווניזלוס הוביל את התנגדות לכך. בשנת 1905 היה וניזלוס מעורב בארגון מרד טריסו, ובעקבותיה נאלץ גאורגיוס לעזוב את האי, ואת מקומו תפס ראש ממשלת יוון לשעבר אלקסנדרוס זאימיס.
ב-19 ביולי 1907 התארס גאורגיוס עם מארי, נסיכת בונפארטה, בתם של רולנד בונפארטה ומארי-פליקס בלאן, וגאורגיוס ויתר על כל סעיף חוזי המבטיח קצבה או ירושה ממרי, וסוכם שהיא תשמור ותנהל את ההון העצמי שלה (נאמנות מניבה של 800,000 פרנקים בשנה), ורק ילדיהם יקבלו את ירושתה. ב-21 בנובמבר אותה שנה התחתנו השניים בפריז, ונולדו להם שני ילדים.
באוקטובר 1912 חזר גאורגיוס מפריז לאתונה, כדי שיוכל להצטרף לצי היווני, בעת מלחמת הבלקן הראשונה. מאוחר יותר הוא שירת כקצין במטה אביו המלך גאורגיוס הראשון. במרץ 1913 נרצח אביו, ואחיו קונסטנטינוס הראשון, מלך יוון עלה לשלטון במקומו, וגאורגיוס נסע לקופנהגן, על מנת לסדר שם את ענייני הכספים של אביו.
בין השנים 1913–1916, ובכלל זה במהלך מלחמת העולם הראשונה, ניהלה מארי רומן עם ראש ממשלת צרפת אריסטיד בריאן, מה שיצר מתח ביניהם לאחר שהצי הצרפתי הפגיז את אתונה בדצמבר 1916. אף על פי שהוא היה ביחסים ידידותיים עם המורה הרוחני של אשתו, זיגמונד פרויד, בשנת 1925 ביקש גאורגיוס ממארי לוותר על עבודתה כפסיכואנליטיקאית כדי להקדיש את עצמה לחיי המשפחה, אבל היא סירבה. כאשר נודע לו מהעיתונות בשנת 1938 שבנו היחיד התחתן בנישואים מורגנטיים עם אשה רוסייה פשוטה, אסר עליו גאורגיוס לחזור הביתה וסירב לפגוש את אשתו.
ב-21 בנובמבר 1957 חגגו גאורגיוס ומארי חגגו את יום חתונת הזהב, וכעבור 4 ימים, ב-25 בנובמבר, מת גאורגיוס בביתו בארמון סן קלוד.
משפחתו

ב-19 ביולי 1907 התחתן גאורגיוס עם מארי, נסיכת בונפארטה, בתם של רולנד בונפארטה ומארי-פליקס בלאן, ממנה נולדו לו שני ילדים:
פטרוס, נסיך יוון ודנמרק (1908–1980)
אוגניה, נסיכת יוון ודנמרק (1910–1988), התחתנה עם דומיניק ריינר רדזיוויל, ולאחריו התחתנה עם ריימונדו, דוכס קסטל דווינו השני
ג'ון קרסוול

ג'ון אנדרו ג'קסון קרסוול (באנגלית: John Andrew Jackson Creswell;‏ 18 בנובמבר 1828 – 23 בדצמבר 1891) היה פוליטיקאי אמריקאי ממרילנד, שכיהן כחבר בית הנבחרים של ארצות הברית, סנאטור והמנהל הכללי של דואר ארצות הברית בממשלו של הנשיא יוליסס ס. גרנט.
לאחר שלמד בבית ספר תיכון מקומי, סיים קרסוול את לימודיו ב-1848 בקולג' דיקינסון, וב-1850 התקבל ללשכת עורכי הדין. כאיש המפלגה הוויגית לשעבר, הוא הצטרף לשורות המפלגה הדמוקרטית ותמך בג'יימס ביוקנן במסע הבחירות שלו לנשיאות. ב-1861, עם פרוץ מלחמת האזרחים, נותר קרוסוול נאמן לאיחוד ותמך באברהם לינקולן. הוא הצטרף לאגף הרדיקלי של המפלגה הרפובליקנית ותמך בביטול העבדות בארצות הברית ובמתן זכויות אזרח לאפרו-אמריקאים. באותה שנה נבחר קרסוול לבית הנבחרים של מרילנד וכיהן בו עד 1862. בעת כהונתו שם הוא סייע למניעת הצטרפותה של המדינה לקונפדרציה. ב-1862 הוא נבחר לבית הנבחרים של ארצות הברית וכיהן בו בשנים 1863–1865. ב-1864 הוא נבחר לסנאט וכיהן בו בשנים 1865 - 1867. ב-1868 תמך קרסוול ביוליסס ס. גרנט במסע הבחירות שלו לנשיאות. ב-1869 מינה הנשיא גרנט את קרסוול כמנהל הכללי של דואר ארצות הברית. מינוי זה זכה לשבחים רבים בקרב תושבי מרילנד, שראו את עצמם כחלק מהדרום.
קרסוול נחשב לאחד המנהלים הכלליים של הדואר המכושרים ביותר, אם לא הטוב מביניהם, בהיסטוריה של ארצות הברית. הוא העביר את מערכת הדואר של ארצות הברית תהליך של מודרניזציה כדי להתאימה לדרישות שהלכו וגדלו להרחבת נתיבי הדואר בכל רחבי מדינות מערב ארצות הברית ולהפיכתה לגורם תחרותי בקנה מידה עולמי. הוא גם שילב גברים ונשים אפרו-אמריקאים בתפקידי מנהלי דואר בכל רחבי ארצות הברית, והעניק להם תפקידים משמעותיים בממשל הפדרלי. הרפורמות המקיפות והבונות של מערכת הדואר שהתרחשו במהלך כהונתו של קרסוול כמנהל הכללי של הדואר, כללו הבטחת תחרות הוגנת בין כרכרות "נתיבי הכוכב" (Star routes), וביטול מערכת הביול. קרסוול פיתח מערכת חוקים מסודרת שהגדירה את העבירות על חוקי הדואר. הוא ייעל את תעריפי הדואר והפחית אותם, ובכך הפך את מערכת הדואר למערכת יעילה כאשר יצר מערכת הוגנת למשלוחי דואר פנים וכן הפחית את תעריפי משלוח הדואר מחוץ לארצות הברית. קרסוול פיתח והכניס לשימוש את "גלויות הפני" הראשונות בארצות הברית.
לאחר פרישתו מתפקידו, מונה קרסוול על ידי הנשיא גרנט כנציב ל"תביעות אלבמה" ושימש בתפקיד זה בשנים 1874–1876. לאחר מכן הוא שב לעסוק בעריכת דין ועבד במערכת הבנקאות.
היסטוריונים מודרניים, החל משנות ה-60 של המאה ה-20 ועד המאה ה-21, גילו עניין מחודש בקרסוול כמתנגד עבדות נשכח ובפעולותיו לשילוב גברים ונשים אפרו-אמריקאים בעמדות בולטות במערכת הדואר של ארצות הברית, וראו בו "אדם שהקדים את זמנו".
ראשית חייו

ג'ון קרסוול נולד בעיירה פורט דפוזיט שבמרילנד, שאז נודעה בשם קרסוול פרי. אביו, ג'ון ג. קרסוול, היה איש מרילנד ממוצא אנגלי. אמו, רבקה א. וב, הייתה ממשפחה מפנסילבניה ממוצא אנגלי וגרמני. קרסוול התחנך בבית הספר התיכון המקומי ולאחר מכן עבר ללמוד בקולג' דיקינסון, שם הוא סיים את לימודיו בהצטיינות ב-1848. הוא למד משפטים במשך שנתיים וב-1850 התקבל ללשכת עורכי הדין של בולטימור והחל לעסוק בעריכת דין באלקטון, מרילנד.
באותן שנים הוא נשא לאישה את האנה ג. ריצ'רדסון, בת למשפחה עשירה ממרילנד.
קריירה פוליטית

בראשית שנות ה-50 היה קרסוול חבר נאמן במפלגה הוויגית. ב-1850 הוא התמודד ללא הצלחה בבחירות לוועידת הרפורמה של מרילנד. כאשר חדלה המפלגה הוויגית להתקיים באמצע שנות ה-50, עבר קרסוול לשורות המפלגה הדמוקרטית והשתתף בוועידה הארצית שלה שהתקיימה בסינסינטי ב-1856, בה נבחר ג'יימס ביוקנן כמועמדה לנשיאות.
עם פרוץ מלחמת האזרחים היה קרסוול לתומך נלהב של האגף הרדיקלי של המפלגה הרפובליקנית. ב-1861 הוא נבחר לראשונה למשרה ציבורית כתומך האיחוד בבית הנבחרים של מרילנד. הוא שירת שם עד 1862 ופעל למניעת פרישתה של מרילנד מהאיחוד והצטרפותה לקונפדרציה. ב-1863 הוא מונה כשליש הראשי של מרילנד, תפקיד בו הוא היה אחראי לגיוס הכוחות במדינה על פי המכסות שהוקצו לה לטובת המאמץ המלחמתי.
ב-1862 נבחר קרסוול כחבר בית הנבחרים של ארצות הברית, תפקיד בו הוא כיהן בשנים 1863–1865. כתומך נלהב של הנשיא אברהם לינקולן, הוא היה הראשון בין חבר הקונגרס שהציע תיקון לחוקת ארצות הברית בו תוסר העבדות.
לאחר שנוצח בבחירות לבית הנבחרים ב-1864, נבחר קרסוול לסנאט במקומו של תומאס הולידי היקס שנפטר, וכיהן בתפקיד בשנים 1865–1867. במהלך כהונתו בסנאט שימש קרסוול כיושב ראש ועדת הספרייה. בוועידה הארצית של המפלגה הרפובליקנית ב-1868 הועלה שמו של קרסוול כמועמד המפלגה, הן לנשיאות והן כסגן הנשיא.